MUNICIPIULUI CRAIOVA

CONSILIUL LOCAL AL MUNICIPIULUI  CRAIOVA





                HOTĂRÂREA NR.47
privind trecerea din domeniul public, în domeniul privat al municipiului Craiova a bunului „magazin-Piaţa Centrală”, în vederea scoaterii din funcţiune, casării şi valorificării

   
Consiliul Local al Municipiului Craiova întrunit în şedinţa ordinară din  data de 30.01.2014;

          Având în vedere raportul nr. 9639/2014 întocmit de Direcţia Patrimoniu prin care se propune trecerea din domeniul public, în domeniul privat al municipiului Craiova a bunului „magazin-Piaţa Centrală”, în vederea scoaterii din funcţiune, casării şi valorificării şi rapoartele comisiilor de specialitate ale Consiliului Local al Municipiului Craiova nr.20, 21, 22, 23 şi 24/2014;


În conformitate cu prevederile art.10, alin.2 din Legea nr. 213/1998 privind proprietatea publică şi regimul juridic al acesteia, modificată şi completată şi Ordonanţei Guvernului nr.112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale, aprobată prin Legea nr.246/2001şi Titlul VI-Proprietatea Publică, art.858-875 Cod Civil;
 În temeiul art.36, alin.2, lit. c coroborat cu alin.5, lit. a şi b, art.45 alin. 3, art.123, alin.61 alin.2 şi art.115, alin.1, lit.b din Legea nr.215/2001, republicată, privind administraţia publică locală;
hotărĂŞte:

Art.1. Se aprobă trecerea din domeniul public, în domeniul privat al municipiului Craiova, a bunului-mijloc fix „magazin-Piaţa Centrală”, cu număr de inventar 12006403 şi valoarea de inventar de 30.086,22 lei, concesionat către S.C. Pieţe şi Târguri Craiova S.R.L., în vederea scoaterii din funcţiune, casării şi valorificării.
Art.2. Se mandatează administratorul S.C. Pieţe şi Târguri Craiova S.R.L.să îndeplinească toate formalităţile legale de scoatere din funcţiune, casare şi valorificare a bunului prevăzut la art.1 din prezenta hotărâre.
Art.3. Sumele obţinute din valorificarea bunului se fac venit la bugetul de venituri şi cheltuieli al municipiului Craiova.

Art.4. Pe data prezentei hotărâri, se modifică în mod corespunzător Hotărârile    Consiliului Local al Municipiului Craiova nr.147/1999 referitoare la însuşirea inventarului  bunurilor care alcătuiesc domeniul public al municipiului Craiova, nr.522/2007 referitoare la inventarul bunurilor care alcătuiesc domeniul privat al municipiului Craiova şi nr.397/2011 referitoare la încheierea contractului de concesiune între Consiliul Local al Municipiului Craiova şi S.C. Pieţe şi Târguri Craiova S.R.L., având ca obiect concesionarea bunurilor care aparţin domeniului public şi privat al municipiului Craiova.
Art.5. Direcţia Patrimoniu va lua măsuri pentru îndeplinirea procedurilor legale, prin   intermediul Consiliului Judeţean Dolj, pentru modificarea corespunzătoare a Hotărârii Guvernului nr. 141/2008.
Art.6. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico-Financiară şi S.C. Pieţe şi Târguri Craiova S.R.L. vor aduce la îndeplinire prevederile  prezentei hotărâri.

